উল্লিখিত সন্তানেরা ছলে-বলে-কৌশলে বাবা-মায়ের ব্যবসায়বাণিজ্য, ধনসম্পদ ও বাড়ি-গাড়ি করায়ত্ব করে নেয়ার পর শুরু করে দস্তুর মতো নাফরমানি। এ অবস্থায় বাবা-মা সন্তানকে বিয়ে না করিয়ে গৃহমুখী করার চেষ্টা করে প্রায়ই ব্যর্থ মনোরথ হয়ে হা-পিত্যেশ করতে থাকেন। অন্য দিকে সন্তানেরা ক্যারিয়ার গড়ার নাম করে মূলত অবাধ মেলামেশার মাধ্যমে বিপথে সুখ আস্বাদনের চেষ্টা চালাতে চালাতে একসময় হয় যৌবন হারিয়ে ফেলে, এমন কি গোপন রোগে আক্রান্ত হয়ে পড়ে অথবা নারী-পুরুষ পরস্পরের প্রতি অশ্রদ্ধা ও অবিশ্বাসপরায়ণ হয়ে ওঠে। ধর্মপরায়ণ বাবা-মা নিজেদের মেয়ের যথেচ্ছাচার অতিষ্ঠ হয়ে অভিশাপ দিতে থাকেন যে, ‘তোর প্রতি আল্লাহর গজব নাজিল হোক। সারা রাত জেগে তুই যেভাবে অন্য মানুষের সুখের সংসারে আগুন লাগাচ্ছিস এবং সীমাহীন পাপে নিজেকে জড়াচ্ছিস, তা না পারছি বলতে আর না পারছি সহ্য করতে।